text: Hyllested: Udflytningen er hyklerisk
  01 oktober 2015 kl. 19.56
  Enhedslistens Henning Hyllested er forbeholden i sin glæde over statslige arbejdspladser i Syd- og Sønderjylland.
  Det var nemlig Venstre og Dansk Folkeparti, der satte gang i centraliseringen og afviklingen af de statslige arbejdspladser i yderområderne, siger Henning Hyllested fra Esbjerg, der sidder i Folketinget for Enhedslisten.
  Derfor er det hyklerisk, at man nu flytter statslige arbejdspladser ud i provinsen, siger Hyllested:
  Man vil bare tilgodese en stemning, der er opstået i befolkningen, og man tager ikke fat på de store problemer i yderområderne – f.eks. långivning til at folk kan bosætte sig eller drive erhverv i yderområderne, siger Henning Hyllested til TV SYD.
  